Κύπελλο Ελλάδας πετοσφαίρισης ανδρών

Το **Κύπελλο Ελλάδας** πετοσφαίρισης ανδρών διοργανώθηκε για πρώτη φορά το 1981 από την Ελληνική Ομοσπονδία Πετοσφαίρισης (Ε.Ο.ΠΕ.) και είναι η δεύτερη σημαντικότερη διοργάνωση του αθλήματος μετά το Πρωτάθλημα Ελλάδας. Για διάφορους λόγους, κυρίως οικονομικούς, υπήρξαν έκτοτε χρονιές όπου δεν διεξήχθη διοργάνωση του Κυπέλλου Ελλάδας. Πολυνίκης του θεσμού είναι ο Ολυμπιακός Πειραιώς με 18 κατακτήσεις, ενώ είναι και η ομάδα με τις περισσότερες συμμετοχές σε τελικούς (26).

Την αγωνιστική περίοδο 1997–1998 η τελική φάση του Κυπέλλου έγινε για πρώτη φορά σε μορφή Φάιναλ–4 (Final four), και επίσης θεσμοθετήθηκε το βραβείο του Πολυτιμότερου Παίκτη (M.V.P.). Από την περίοδο 2002–2003 έως και την περίοδο 2006–2007 η τελική φάση επεκτάθηκε σε Φάιναλ–8 (Final eight). Την περίοδο 2007–2008 η τελική φάση διεξήχθη σε μορφή Φάιναλ–4.

Την περίοδο 2008–2009 το Φάιναλ–8 επανέρχεται με τους αγώνες να διεξάγονται στην Πάτρα, αλλά ο τελικός ανάμεσα στον Ολυμπιακό και τον Παναθηναϊκό αναβλήθηκε λόγω επεισοδίων πριν το ξεκίνημά του, με αποτέλεσμα να διεξαχθεί δύο μήνες αργότερα στην Αθήνα. Το γεγονός αυτό στάθηκε αφορμή για κατάργηση της διαδικασίας του Φάιναλ–4 ή του Φάιναλ–8 στις περιόδους 2009–2010 και 2010–2011, κατά τις οποίες διεξήχθησαν μονοί αγώνες σε έδρες ομάδων μέχρι την ημιτελική φάση, ενώ ο τελικός διεξήχθη σε ουδέτερη έδρα. Την περίοδο 2011–2012 η τελική φάση διεξάγεται για τελευταία φορά με Φάιναλ–8, και από την περίοδο 2012–2013 έως και σήμερα έχει επανέλθει στη μορφή του Φάιναλ–4.

Από την περίοδο 2002–2003 έως και την περίοδο 2011–2012 στη διοργάνωση μετείχαν μόνο ομάδες της Α1 Εθνικής Κατηγορίας. Από την επόμενη περίοδο έως και την περίοδο 2016–2017 με απόφαση της Ε.Ο.ΠΕ. δικαίωμα συμμετοχής είχαν επίσης οι ομάδες της Α2 Εθνικής Κατηγορίας και των τοπικών ενώσεων, ενώ η συμμετοχή για τις ομάδες της Βόλεϊ Λιγκ ήταν υποχρεωτική. Από την περίοδο 2017–2018 στη διοργάνωση δεν μετέχουν πλέον οι ομάδες των τοπικών ενώσεων. Η συμμετοχή παραμένει υποχρεωτική για τις ομάδες της Βόλεϊ Λιγκ και προαιρετική για της ομάδες της Πρε Λιγκ και της Α2 Εθνικής Κατηγορίας.

## Τελικοί

**Σημείωση**: To 1986, 1988, 1991, 1995 και 1996 δεν έγινε η διοργάνωση του Κυπέλλου Ελλάδας.
* Το 1987 στη διοργάνωση του Κυπέλλου Ελλάδας δεν έλαβαν μέρος οι ομάδες της Α΄ Εθνικής Κατηγορίας. Στον τελικό ο Δημόκριτος Θεσσαλονίκης κέρδισε με 3–0 σετ τη Χ.Α.Ν. Θεσσαλονίκης.
* Το 1994 το Κύπελλο Ελλάδας ματαιώθηκε και στη θέση του διεξήχθη το Κύπελλο Α1 Εθνικής Κατηγορίας, όπου ο Ολυμπιακός Πειραιώς κέρδισε με 3–0 σετ τον Άρη Θεσσαλονίκης και κατέκτησε τον τίτλο.

## Σύνολο τίτλων

## Οι τελικοί του Κυπέλλου Ελλάδας αναλυτικά

## Παραπομπές


## Πηγές
* Κύπελλο Ελλάδας Πετοσφαίρισης Ανδρών  www.volleyball.gr
* Η Χρυσή Βίβλος: Νικητές - Συνθέσεις - Πολυτιμότεροι παίκτες (Έως 2016) www.volleyball.gr
* Η Χρυσή Βίβλος και οι πολυνίκεις (Έως 2009) www.contra.gr
* Όλοι οι τελικοί του Κυπέλλου Ανδρών - Συνθέσεις - MVP - Στατιστικά (Έως 2019) www.volleynews.gr
* Ιστορία του Κυπέλλου Ανδρών (Έως 2019)  www.volleynews.gr
* Κύπελλο Ελλάδας πετοσφαίρισης Ανδρών - Χρυσή βίβλος greekvolley.eu
* Κύπελλο Ελλάδας πετοσφαίρισης Ανδρών (έως 2016) www.contra.gr

## Εξωτερικοί σύνδεσμοι
*